BE8 โบรกเคาะป้า 100 บาท จับตากำไร Q1/66 นิวไฮ หลังเริ่มรวมงบ BAYCOMS เต็มไตรมาส
BE8 โบรกเคาะป้า 100 บาท จับตากำไรไตรมาส 1/66 นิวไฮ หลังเริ่มรวมงบ BAYCOMS เต็มไตรมาสครั้งแรก คาดดันทั้งปีโต 144% แตะ 338 ล้าน
BE8 โบรกเคาะป้า 100 บาท จับตากำไรไตรมาส 1/66 นิวไฮ หลังเริ่มรวมงบ BAYCOMS เต็มไตรมาส คาดดันทั้งปีโต 144% แตะ 338 ล้าน
24 มี.ค. 2566

บล.โนมูระ พัฒนสิน ระบุในบทวิเคราะห์วันนี้ (24มี.ค.66) ว่า บริษัท เบริล 8 พลัส จำกัด (มหาชน) หรือ BE8 แนะนำราคาเป้าหมาย 100 บาท คาดกำไรไตรมาส 1/2566 ทำนิวไฮต่อเนื่อง และยกระดับฐานกำไรใหม่หลังเริ่มรวมงบ BAYCOMS เต็มไตรมาสครั้งแรก รวมถึง organic growth ของ BE8 เองที่ยังเติบโตดี ตามงานด้าน Digital transformation ที่เพิ่มขึ้นอย่างต่อเนื่อง
โดยประเมินกำไรปี 2566 โต 144% เทียบช่วงเดียวกันของปีก่อนเป็น 338 ล้านบาท เด่นสุดในกลุ่มฯ จากการควบรวม X10, BAYCOMS ที่ทุกบริษัทอยู่ในช่วงเติบโตสูงและจะเริ่มเก็บเกี่ยวผลประโยชน์จาก synergy นอกจากนี้มีโอกาสเห็น upside risk จากแผนธุรกิจใหม่ทั้งการทำ JV กับบริษัทต่างๆในอุตสาหกรรมและการขยายออกสู่ตลาดต่างประเทศอย่างเต็มตัว
โดยราคาหุ้นซื้อขายบน PER23F ที่ 42 เท่า  มองว่าเหมาะสมเทียบกับ EPS ที่เติบโตเฉลี่ย 57% ต่อปี ในช่วงปี 2566-2568 โดยมุมองดอกเบี้ยขาขึ้นใกล้สิ้นสุด และโมเมนตัมกำไรเติบโตสูงต่อเนื่องตลอดปี 2566 โดยเป็นอุตสาหกรรมที่เด่นต่อเนื่อง และยังเป็นจุดเริ่มของ Cycle ที่ฐานลูกค้าทั้งรัฐ, เอกชน ล้วนจำเป็นต้องลงทุนใน Digital transformation ซึ่ง BE8 อยู่ในจุดที่จะเร่งสเกลและเก็บเกี่ยวผลประโยชน์ได้ไว หลังผ่าน M&amp;A ช่วงที่ผ่านมา รวมถึงเตรียมขยายฐานลูกค้าต่างประเทศช่วงถัดไป